16. ΝΟΜΟΘΕΤ. ΔΙΑΤΑΓΜΑ υπ’ αριθ. 137 της 30/30 Σεπτ. 1946 Περί τροποποιήσεως και συμπληρώσεως των περί Ειδικού Ταμείου Μονίμων Οδοστρωμάτων Αθηνών κειμένων διατάξεων. Άρθρ.1.-1.Το εις το Ειδικόν Ταμείον Μονίμων Οδοστρωμάτων Αθηνών (Γραφείον Ελέγχου Κατασκευής Μονίμων Οδοστρωμάτων) υπηρετούν τεχνικόν βοηθητικόν και Διοικητικόν προσωπικόν διακρίνεται εις τακτικόν και έκτακτον. 2.Το τακτικόν προσωπικόν προσλαμβάνεται δια πράξεως της Διοικούσης το Ταμείον Επιτροπής, εγκρινομένης υπό του Υπουργού Δημοσίων Έργων, εφ’ όσον κέκτηται τα υπό του Οργανισμού της Υπηρεσίας των Δημοσίων Έργων προβλεπόμενα προσόντα, εν η καθορίζεται η βαθμολογική κατάταξις τούτου, και απολύεται δι’ ομοίας πράξεως εφ’ όσον συντρέχουσι λόγοι διοικητικής φύσεως ή τοιούτοι προβλεπόμενοι υπό του Οργανισμού της Υπηρεσίας των Δημοσίων Έργων. 3.Ο οργανικός αριθμός του κατά την προηγουμένην παράγραφον τακτικού τεχνικού, βοηθητικού και διοικητικού προσωπικού ορίζεται ως ακολούθως: 1)Νομομηχανικοί α΄ τάξεως 1 2)Νομομηχανικοί β΄ τάξεως 2 3)Μηχανικοί α΄ ή β΄ τάξεως 1 4)Υπομηχανικοί α΄ ή β΄ ή γ΄ τάξεως 1 5)Επιστάται α΄ ή β΄ τάξεως 6 6)Εισηγηταί και γραμματείς α΄ ή β΄ τάξεως 1 7)Δακτυλογράφοι επί βαθμώ και μισθώ γραφέως β΄ ή α΄ τάξεως 2 εξελισσόμενοι μισθολογικώς κατά τον Α.Ν. 610/1945. 4.Ο αριθμός των θέσεων του εκτάκτου τεχνικού, βοηθητικού και Διοικητικού προσωπικού ορίζεται ως ακολούθως: 1)1 θέσις εκτάκτου Νομομηχανικού επί αποδοχαίς Νομομηχανικού β΄ τάξεως. 2)1 θέσις Εκτάκτου Μηχανικού επί αποδοχαίς Μηχανικού α΄ ή β΄ τάξεως. 3)2 θέσεις εκτάκτων Τεχνικών βοηθών επί αποδοχαίς Τεχνικού Βοηθού α΄ ή β΄ τάξεως. 4)6 θέσεις εκτάκτων Επιστατών επί αποδοχαίς Επιστάτου α΄ και β΄ τάξεως. 5)2 θέσεις εκτάκτων Διοικητικών υπαλλήλων επί αποδοχαίς Γραμματέως β΄ τάξεως ή Ακολούθου. Σελ. 591 Ταμεία Μονίμων Οδοστρωμάτων 23.Ζ.β.14-16 5.Εάν αι ανάγκαι της επιβλέψεως των έργων απαιτώσι την αύξησιν του υπηρετούντος αριθμού Επιστατών δύνανται να προσληφθώσι προσωρινοί ημερομίσθιοι τοιούτοι δια πράξεως της Διοικούσης το Ταμείον Επιτροπής, κυρουμένης υπό του Υπουργού των Δημοσίων Έργων, απολυόμενοι ως παύσωσι υφιστάμεναι αι ανάγκαι αίτινες επέβαλον την πρόσληψιν τούτων. Ο αριθμός των ως άνω προσωρινών ημερομισθίων Επιστατών καθορίζεται μέχρι πέντε. 6.Εντός ενός μηνός από της δημοσιεύσεως του παρόντος το εις το Ειδικόν Ταμείον Μονίμων Οδοστρωμάτων Αθηνών υπηρετούν ημερομίσθιον Τεχνικόν, Βοηθητικόν και Διοικητικόν προσωπικόν, δια πράξεως της Διοικούσης το Ταμείον Επιτροπής εγκρινομένης υπό του Υπουργού των Δημοσίων Έργων, κατατάσσεται βαθμολογικώς και μισθολογικώς εις μίαν των εν παρ. 3 του παρόντος άρθρου αναφερομένων θέσεων του τακτικού προσωπικού, εφ’ όσον τούτο κέκτηται τα προβλεπόμενα υπό του Οργανισμού της Υπηρεσίας των Δημοσίων Έργων τυπικά και ουσιαστικά προσόντα λαμβανομένων υπ’ όψιν και των ετών της υπηρεσίας αυτού. 7.Ομοίως εντός της υπό της παραγρ. 6 του άρθρου 1 του παρόντος οριζομένης προθεσμίας, το υπηρετούν ημερομίσθιον τεχνικόν, βοηθητικόν και διοικητικόν προσωπικόν και μη ενταχθησόμενον εις το τακτικόν τοιούτον και κρινόμενον διατηρητέον υπό της Διοικούσης Επιτροπής, κατατάσσεται μισθολογικώς εις μίαν των εν παρ. 4 του άρθρ. 1 προβλεπομένων θέσεων του εκτάκτου προσωπικού. 8.Το τακτικόν προσωπικόν του Ειδικού Ταμείου Μονίμων Οδοστρωμάτων Αθηνών, δια πράξεως της Διοικούσης το Ταμείον Επιτροπής εγκρινομένης υπό του Υπουργού των Δημοσίων Έργων και εφ’ όσον κέκτηται τα κατά τας διατάξεις του Οργανισμού της Υπηρεσίας των Δημοσίων Έργων τυπικά και ουσιαστικά προσόντα δια την κατά βαθμόν προαγωγήν, δύναται να προάγηται εις τον αμέσως ανώτερον βαθμόν, προς πλήρωσιν υπαρχουσών κενών θέσεων. Η συμπλήρωσις του απαιτουμένου χρόνου δια την τοιαύτην προαγωγήν ουδέν δικαίωμα παρέχει εις τον υπάλληλον όπως απαιτήση ταύτην, της προαγωγής αυτής αναγομένης εις την απόλυτον κρίσιν της Διοικούσης το Ταμείον Επιτροπής. 9.Αι δια το προσωπικόν της Υπηρεσίας των Δημοσίων Έργων κείμεναι διατάξεις ως προς τον βασικόν μισθόν, προσαυξήσεις λόγω πολυετούς υπηρεσίας, επιδόματα οικογενειακών βαρών κλπ. εφαρμόζονται πλήρως δια το Τακτικόν και Έκτακτον προσωπικόν του Ειδικού Ταμείου Μονίμων Οδοστρωμάτων. Σελ. 592 10.Ο χρόνος προϋπηρεσίας εν τω Ε.Τ.Μ.Ο. Αθηνών του ως άνω προσωπικού προσμετράται δια την κατά τα ανωτέρω προσαύξησιν του μισθού λόγω πολυετούς υπηρεσίας. 11.Δια τους τακτικούς και εκτάκτους υπαλλήλους του Ε.Τ.Μ.Ο. Αθηνών ισχύουσιν αι περί οδοιπορικών εξόδων διατάξεις της υπηρεσίας των Δημοσίων Έργων ως και περί αδειών των πολιτικών υπαλλήλων κείμεναι διατάξεις. 12.Το τακτικόν και έκτακτον προσωπικόν του Ε.Τ.Μ.Ο. Αθηνών ως προς την εκτέλεσιν των καθηκόντων του υπάγεται εις τας διατάξεις του Οργανισμού της Υπηρεσίας των Δημοσίων Έργων η δε αρμοδιότης του Συμβουλίου των Δημοσίων Έργων ασκείται υπό της Διοικούσης το Ε.Τ.Μ.Ο. Αθηνών Επιτροπής. 13.Τακτικοί και έκτακτοι υπάλληλοι του Ε.Τ.Μ.Ο. Αθηνών απολυόμενοι μετά δεκαετή τουλάχιστον υπηρεσίαν ή καταλαμβανόμενοι υπό του ορίου ηλικίας λαμβάνουσιν εφ’ άπαξ ως βοήθημα τον μηνιαίον μισθόν τόσων μηνών όσα τα έτη της παρά τω Γ.Ε.Κ.Μ. Οδοστρωμάτων υπηρεσίας των, μη δυνάμενον εν ουδεμιά περιπτώσει να υπερβή τον των 10 μηνών, αποκλειομένης της καταβολής από του Ε.Τ.Κ.Μ.Ο. Αθηνών ετέρας τινός αποζημιώσεως τυχόν υπό ετέρων διατάξεων προβλεπομένης. Το αυτό ως άνω βοήθημα κατανονιζόμενον βάσει του τελευταίου μισθού χορηγείται και εις τους οδηγούς των αυτοκινήτων του Ταμείου ως επίσης και εις τους απολυθέντας λόγω ορίου ηλικίας ημερομισθίους Επιστάτας του Ταμείου. 23.Ζ.β.16 Ταμεία Μονίμων Οδοστρωμάτων Του βοηθήματος τούτου δεν δικαιούται το ως ανωτέρω προσωπικόν εφ’ όσον η απόλυσις επεβλήθη ως ποινή, ή ως συνέπεια αυθαιρέτου εγκαταλείψεως της θέσεως. 14.Το προσωπικόν του Γ.Ε.Κ.Μ. Οδοστρωμάτων ανεξαρτήτως της βαθμολογικής του κατατάξεως, τελεί υπό τας διαταγάς του Προϊσταμένου του Γραφείου Νομομηχανικού της Υπηρεσίας των Δημοσίων Έργων, τούτον δε απόντα ή κωλυόμενον αναπληροί ο κατά βαθμόν ανώτερος και αρχαιότερος των Μηχανικών του Γ .Ε.Κ.Μ. Οδοστρωμάτων. Άρθρ.2-3.(Τροποποιείται η παρ. 7 του άρθρ. 5 του Β.Δ. 23 Ιαν. 1937). Άρθρ.4.-1.(Αναφέρεται εις την καταργηθείσαν φορολογίαν διοδίων). 2.Πάσα προσβολή ή αντίστασις κατά υπαλλήλων εντεταλμένων την είσπραξιν του Ειδικού φόρου διοδίων κατά την ενέργειαν των καθηκόντων αυτών τιμωρείται ως προσβολή ή αντίστασις κατά Δημοσίας Αρχής. Άρθρ.5.-(Αντικαθίσταται το άρθρ. 2 του Ν.Δ. 2081/1943). Άρθρ.6.-Τα όρια του Κήπου του Πεδίου Άρεως Αθηνών υπαχθέντος δυνάμει του υπ’ αριθ. 398/1941 Ν.Δ. περί τροποποιήσεως και συμπληρώσεως των περί Ειδικού Ταμείου Μονίμων Οδοστρωμάτων Αθηνών, κειμένων διατάξεων εις το Ειδικόν Ταμείον Μονίμων Οδοστρωμάτων Αθηνών, καθορίζονται υπό των κρασπέδων των πέριξ του Κήπου Πεδίου Άρεως οδών. Το δικαίωμα της εκμεταλλεύσεως απάσης της ως άνω καθοριζομένης περιοχής ανήκει εις το Ε.Τ.Μ.Ο. Αθηνών. Άρθρ.7.-Επιτρέπεται η δια Δ/τος κωδικοποίησις των διατάξεων του παρόντος μετά των κειμένων περί Ειδικού Ταμείου Μονίμων Οδοστρωμάτων Αθηνών μεταβαλλομένης εν ανάγκη της σειράς των άρθρων, εδαφίων ή παραγράφων άνευ όμως αλλοιώσεως της εννοίας του κειμένου. Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 